
MAŽEIKIŲ RAJONO SAVIVALDYBĖS 
ADMINISTRACIJOS DIREKTORIUS

ĮSAKYMAS
DĖL MAŽEIKIŲ RAJONO MOKINIŲ SAVIVALDŲ 2026 METŲ INICIATYVŲ FINANSAVIMO TVARKOS APRAŠO PATVIRTINIMO

2026 m. lapkričio 13 d. Nr. A1- 2143
Mažeikiai

Vadovaudamasis Lietuvos Respublikos vietos savivaldos įstatymo 34 straipsnio 6 dalies 1 ir 
2 punktais, Mažeikių rajono savivaldybės tarybos 2026 m. vasario 19 d. sprendimu Nr. T1-13 „Dėl Mažeikių rajono savivaldybės 2026–2028 metų biudžeto patvirtinimo“, Mažeikių rajono savivaldybės 2026–2028 metų strateginiu veiklos planu, patvirtintu Mažeikių rajono savivaldybės tarybos 2026 m. vasario 19 d. sprendimu Nr. T1-12 „Dėl Mažeikių rajono savivaldybės 2026–2028 metų strateginio veiklos plano patvirtinimo“, Mažeikių rajono savivaldybės jaunimo veiklos programos įgyvendinimo lėšų skyrimo tvarkos aprašo, patvirtinto Mažeikių rajono savivaldybės tarybos 2026 m. birželio 18 d. sprendimu Nr. T1-134 „Dėl Mažeikių rajono savivaldybės jaunimo veiklos programos įgyvendinimo lėšų skyrimo tvarkos aprašo patvirtinimo“, 9.2.3 papunkčiu ir atsižvelgdamas į Mažeikių rajono savivaldybės jaunimo reikalų tarybos 2026 m. spalio 28 d. protokolą Nr. 9:
1. T v i r t i n u Mažeikių rajono mokinių savivaldų 2026 metų iniciatyvų finansavimo tvarkos aprašą (pridedama).
2. P a v e d u Mažeikių rajono savivaldybės administracijos jaunimo reikalų koordinatorei (patarėjai) Alvydai Purauskytei organizuoti ir administruoti prašymų priėmimą, jų administracinės atitikties vertinimą, finansavimo skyrimo procedūras ir finansuotų iniciatyvų įgyvendinimo priežiūrą.
 


Administracijos vyriausiasis patarėjas,
pavaduojantis Administracijos direktorių                                                   	  Alfonsas Meškys

















PATVIRTINTA 
Mažeikių rajono savivaldybės administracijos 
direktoriaus 2026 m. lapkričio       d. 
įsakymu Nr. A1-


MAŽEIKIŲ RAJONO MOKINIŲ SAVIVALDŲ 2026 METŲ INICIATYVŲ FINANSAVIMO TVARKOS APRAŠAS

I SKYRIUS 
BENDROSIOS NUOSTATOS

1. Mažeikių rajono mokinių savivaldų 2026 metų iniciatyvų finansavimo tvarkos aprašas (toliau – Aprašas) nustato mokinių savivaldų ir mokinių tarybų iniciatyvų finansavimo, prašymų teikimo, vertinimo, lėšų skyrimo, naudojimo ir atsiskaitymo tvarką.
2. Mokinių savivaldų iniciatyvos finansuojamos pagal Mažeikių rajono savivaldybės jaunimo veiklos programos įgyvendinimo lėšų skyrimo tvarkos aprašo, patvirtinto Mažeikių rajono savivaldybės tarybos 2026 m. birželio 18 d. sprendimu Nr. T1-134 „Dėl Mažeikių rajono savivaldybės jaunimo veiklos programos įgyvendinimo lėšų skyrimo tvarkos aprašo patvirtinimo“, 9.2.3 papunktyje numatytą II priemonę Mažeikių rajono jaunimo iniciatyvoms remti.
3. Mokinių savivaldų iniciatyvos finansuojamos iš Mažeikių rajono savivaldybės biudžeto lėšų, neviršijant Administracijos direktoriaus įsakymu šiam tikslui skirtos sumos.
4. Apraše vartojamos sąvokos:
4.1. iniciatyva – mokinių savivaldos ar mokinių tarybos pasiūlyta ir mokinių įgyvendinama veikla, skirta mokyklos ar vietos bendruomenės poreikiams;
4.2. pareiškėjas – Mažeikių rajono savivaldybės teritorijoje veikianti gimnazija ar progimnazija, teikianti prašymą dėl joje veikiančios mokinių savivaldos arba mokinių tarybos iniciatyvos finansavimo;
4.3. mokinių savivalda – mokykloje veikianti mokinių interesams atstovaujanti savivaldos institucija.
5. Finansavimo tikslas – skatinti mokinių iniciatyvumą, pilietiškumą, lyderystę, savanorystę, bendradarbiavimą ir aktyvų dalyvavimą mokyklos bei vietos bendruomenės gyvenime.

II SKYRIUS
REIKALAVIMAI INICIATYVOMS

6. Iniciatyvą pasiūlo mokiniai ir aktyviai dalyvauja ją planuojant, organizuojant ir įgyvendinant.
7. Prašymą dėl finansavimo teikia mokykla, kurioje veikia iniciatyvą pasiūliusi mokinių
savivalda arba mokinių taryba.
8. Viena mokykla gali pateikti vieną prašymą dėl vienos mokinių savivaldos ar mokinių tarybos iniciatyvos finansavimo.
9. Vienai iniciatyvai gali būti skiriama nuo 100 Eur iki 300 Eur.
10. Gali būti finansuojamos mokinių inicijuotos pilietinės, savanoriškos, socialinės, kultūrinės, aplinkosauginės, bendruomeninės, mokinių kompetencijų ugdymo ir mokinių savivaldos stiprinimo veiklos.
11. Iniciatyvos turi būti įgyvendintos iki 2026 m. gruodžio 23 d.
12. Finansavimas neskiriamas iniciatyvai:
12.1. kuri pradėta arba įgyvendinta iki sprendimo skirti finansavimą priėmimo;
12.2. kuri neatitinka Aprašo tikslo;
12.3. kuri nėra inicijuota mokinių arba joje nenumatytas aktyvus mokinių dalyvavimas;
12.4. kurios veiklos ir (ar) išlaidos jau finansuojamos iš kitų Savivaldybės biudžeto ar kitų finansavimo šaltinių;
12.5. kuri susijusi su politinių partijų ar politinių kampanijų veikla;
12.6. kuri skirta pelnui gauti;
12.7. kuri pažeidžia Lietuvos Respublikos teisės aktų reikalavimus.

III SKYRIUS
TINKAMOS IR NETINKAMOS FINANSUOTI IŠLAIDOS

13. Finansavimas gali būti skiriamas tik iniciatyvai įgyvendinti būtinoms, pagrįstoms ir su planuojamomis veiklomis tiesiogiai susijusioms išlaidoms.
14. Gali būti finansuojamos:
14.1. iniciatyvai įgyvendinti reikalingos prekės ir priemonės;
14.2. edukacijų, mokymų ir kitų ugdomųjų veiklų organizavimo išlaidos;
14.3. iniciatyvai įgyvendinti būtinos paslaugos;
14.4. informacinės ir viešinimo medžiagos parengimo ir gamybos išlaidos;
14.5. kitos tiesiogiai su iniciatyvos veiklomis susijusios ir prašyme pagrįstos išlaidos.
15. Negali būti finansuojamos išlaidos:
15.1. darbo užmokesčiui, autoriniams atlyginimams ir kitoms su darbo santykiais susijusioms išmokoms;
15.2. dovanoms, prizams, piniginiams apdovanojimams ir dovanų kuponams;
15.3. ilgalaikiam materialiajam ir nematerialiajam turtui;
15.4. įprastoms mokyklos veiklos ir administravimo išlaidoms;
15.5. skoloms, baudoms, delspinigiams, palūkanoms ir kitoms finansinėms sankcijoms;
15.6. iki sprendimo skirti finansavimą priėmimo patirtoms išlaidoms;
15.7. su iniciatyva nesusijusioms išlaidoms;
15.8. išlaidoms, kurios toms pačioms veikloms jau finansuojamos iš kitų šaltinių.
16. Visos išlaidos turi būti patirtos iniciatyvos įgyvendinimo laikotarpiu ir pagrįstos apskaitos dokumentais.

IV SKYRIUS
PRAŠYMŲ TEIKIMAS

17. Prašymai teikiami nuo 2026 m. lapkričio 16 d. iki 2026 m. lapkričio 23 d.
18. Prašymas pildomas pagal Aprašo 1 priede nustatytą formą.
19. Prašyme trumpai nurodoma:
19.1. iniciatyvos idėja ir tikslas;
19.2. kodėl ši iniciatyva reikalinga;
19.3. ką mokiniai planuoja padaryti;
19.4. kaip mokiniai dalyvaus rengiant ir įgyvendinant iniciatyvą;
19.5. kam iniciatyva skirta ir kiek dalyvių planuojama;
19.6. kokio rezultato tikimasi;
19.7. kada ir kur iniciatyva bus įgyvendinama;
19.8. prašoma finansavimo suma ir planuojamos išlaidos.
20. Prašymas turi būti pasirašytas mokyklos vadovo arba jo įgalioto asmens kvalifikuotu elektroniniu parašu ir iki nustatyto termino pateiktas elektroniniu paštu priemimas@mazeikiai.lt.
21. Pasibaigus prašymų pateikimo terminui pateikti prašymai nevertinami.
22. Jeigu prašyme trūksta informacijos arba pateikta informacija yra netiksli, jaunimo reikalų koordinatorius gali elektroniniu paštu paprašyti pareiškėjo per 2 darbo dienas prašymą patikslinti.
23. Tikslinant prašymą negali būti keičiamas iniciatyvos tikslas, pagrindinės veiklos ar didinama prašoma finansavimo suma.
V SKYRIUS
PRAŠYMŲ VERTINIMAS

24. Jaunimo reikalų koordinatorius patikrina, ar:
24.1. prašymą pateikė tinkamas pareiškėjas;
24.2. prašymas pateiktas nustatytu terminu ir būdu;
24.3. prašymas tinkamai pasirašytas;
24.4. pateikta visa prašoma informacija;
24.5. prašoma finansavimo suma yra ne mažesnė kaip 100 Eur ir ne didesnė kaip 300 Eur;
24.6. iniciatyva gali būti įgyvendinta iki 2026 m. gruodžio 23 d.;
24.7. prašomos finansuoti išlaidos atitinka Aprašo reikalavimus.
25. Reikalavimus atitinkantys prašymai perduodami Mažeikių rajono savivaldybės jaunimo reikalų tarybai vertinti.
26. Prašymai vertinami pagal šiuos kriterijus:
	Kriterijus
	Kas vertinama
	Balai

	Iniciatyvos idėja ir nauda
	Ar aišku, kodėl iniciatyva reikalinga ir kokią naudą ji duos
	0–5

	Mokinių įsitraukimas
	Ar idėją siūlo ir ją įgyvendina patys mokiniai
	0–5

	Veiklų įgyvendinamumas
	Ar suplanuotos veiklos yra aiškios ir realiai įgyvendinamos per nustatytą laiką
	0–5

	Išlaidų pagrįstumas
	Ar prašomos išlaidos reikalingos iniciatyvai įgyvendinti ir pagrįstos
	0–5

	Didžiausias galimas balų skaičius – 20
	
	


27. Finansavimas gali būti skiriamas iniciatyvoms, surinkusioms ne mažiau kaip 12 balų.
28. Jeigu visoms 12 ir daugiau balų surinkusioms iniciatyvoms finansuoti lėšų nepakanka, iniciatyvos išdėstomos pagal surinktų balų skaičių nuo didžiausio iki mažiausio.
29. Jeigu kelios iniciatyvos surenka vienodą balų skaičių, pirmenybė teikiama iniciatyvai, surinkusiai daugiau balų pagal mokinių įsitraukimo kriterijų, arba rajono savivaldybės jaunimo reikalų tarybos narių balsavimu.
30. Vertinimo rezultatai įforminami užpildant Aprašo 2 priede nustatytos formos vertinimo anketą.
31. Mažeikių rajono savivaldybės jaunimo reikalų taryba, įvertinusi prašymus, teikia Administracijos direktoriui siūlymus dėl finansavimo.

VI SKYRIUS
LĖŠŲ SKYRIMAS, NAUDOJIMAS IR ATSISKAITYMAS

32. Sprendimas dėl finansavimo skyrimo priimamas Administracijos direktoriaus įsakymu, 
atsižvelgiant į Mažeikių rajono savivaldybės jaunimo reikalų tarybos siūlymus.
33. Skirtos lėšos pervedamos į prašyme nurodytą mokyklos banko sąskaitą, lėšoms pervesti
sudaroma finansavimo sutartis.
34. Mokykla užtikrina, kad skirtos lėšos būtų naudojamos tik finansuotai iniciatyvai ir prašyme numatytoms tinkamoms finansuoti išlaidoms.
35. Pareiškėjas ne vėliau kaip iki 2026 m. gruodžio 28 d., Savivaldybės administracijai pateikia:
35.1. trumpą veiklos ataskaitą, kurioje nurodo, kas buvo įgyvendinta, kiek mokinių dalyvavo ir koks rezultatas pasiektas;
35.2. išlaidas ir jų apmokėjimą pagrindžiančių dokumentų kopijas;
35.3. iniciatyvos nuotraukas ar kitą jos įgyvendinimą pagrindžiančią medžiagą, jeigu tokia buvo parengta. Kai pateikiamos nepilnamečių nuotraukos, turi būti laikomasi asmens duomenų apsaugos reikalavimų;
36. Už lėšų panaudojimą atsiskaitoma finansavimo sutartyje nustatyta tvarka.
37. Nepanaudotos, netinkamai panaudotos arba dokumentais nepagrįstos lėšos grąžinamos į
Savivaldybės administracijos nurodytą sąskaitą ne vėliau kaip iki 2026 m. gruodžio 28 d.
38. Už pateiktų duomenų teisingumą, skirtų lėšų naudojimą, apskaitą ir atsiskaitymą atsako
mokyklos vadovas.

VII SKYRIUS
BAIGIAMOSIOS NUOSTATOS

39. Savivaldybės administracija turi teisę tikrinti, kaip įgyvendinama iniciatyva ir naudojamos skirtos lėšos.
40. Nustačius, kad lėšos panaudotos ne pagal paskirtį ar pažeidžiant Aprašo reikalavimus, jos grąžinamos Savivaldybės administracijai jos nustatytu terminu.
41. Dokumentai, susiję su prašymų vertinimu, finansavimo skyrimu ir atsiskaitymu, saugomi teisės aktų nustatyta tvarka.
42. Aprašas gali būti keičiamas arba pripažįstamas netekusiu galios Administracijos direktoriaus įsakymu.

______________________































Mažeikių rajono mokinių savivaldų 2026 metų 
iniciatyvų finansavimo tvarkos aprašo 
1 priedas

PRAŠYMAS 
DĖL MAŽEIKIŲ RAJONO MOKINIŲ SAVIVALDOS AR MOKINIŲ TARYBOS INICIATYVOS FINANSAVIMO
	1. Pareiškėjas 
	 
 
 

	Mokyklos pavadinimas 
	 
 
 

	Mokinių savivaldos / mokinių tarybos pavadinimas 
	 
 
 

	Atsakingo asmens vardas, pavardė 
	 
 
 

	Telefono numeris 
	 
 
 

	El. pašto adresas 
	 
 
 

	2. Iniciatyvos pavadinimas 
	 
 
 

	3. Iniciatyvos aprašymas 
	 
Trumpai aprašykite planuojamą veiklą, jos tikslą, uždavinius ir naudą mokiniams. 
 
 

	4. Numatomas dalyvių skaičius 
	 
 
 

	5. Veiklos įgyvendinimo data (-os) ir vieta 
	 
 
 

	6. Prašoma suma, Eur 
	 
 
 

	7. Mokyklos banko sąskaitos numeris (IBAN)
	


8. Lėšų panaudojimo planas
	Eil. Nr. 
	Išlaidų pavadinimas ir pagrindimas 
	Suma, Eur 

	1 
	 
 
	 

	2 
	 
 
	 


__________________________

Mažeikių rajono mokinių savivaldų 2026 metų
iniciatyvų finansavimo tvarkos aprašo 
2 priedas


MAŽEIKIŲ RAJONO MOKINIŲ SAVIVALDOS AR MOKINIŲ TARYBOS INICIATYVOS VERTINIMO ANKETA

	Kriterijus
	Kas vertinama
	Balai
	Vertinimas
	Pastabos

	Mokyklos pavadinimas
	

	
	
	

	Iniciatyvos pavadinimas
	
	
	
	

	Iniciatyvos idėja ir nauda
	Ar aišku, kodėl iniciatyva reikalinga ir kokią naudą ji duos
	0–5
	
	

	Mokinių įsitraukimas
	Ar idėją siūlo ir ją įgyvendina patys mokiniai
	0–5
	
	

	Veiklų įgyvendinamumas
	Ar suplanuotos veiklos yra aiškios ir realiai įgyvendinamos per nustatytą laiką
	0–5
	
	

	Išlaidų pagrįstumas
	Ar prašomos išlaidos reikalingos iniciatyvai įgyvendinti ir pagrįstos
	0–5
	
	

	IŠ VISO:
	Didžiausias galimas balų skaičius – 20
	
	
	

	Vertino. 
Vardas Pavardė
	
	
	Data:
	


_______________________

